צו רשות נחל הירקון

{{ח:התחלה}}
{{ח:כותרת|צו רשות נחל הירקון, התשמ״ח–1988}}

{{ח:פתיח-התחלה}}
{{ח:תיבה|ק״ת תשמ״ח, 855|צו רשות נחל הירקון|https://olaw.org.il/takanot/takanot-5109.pdf}}; {{ח:תיבה|תש״ן, 48|תיקון|https://olaw.org.il/takanot/takanot-5227.pdf}}, {{ח:תיבה|446|תיקון מס׳ 2|https://olaw.org.il/takanot/takanot-5254.pdf}}; {{ח:תיבה|תשנ״ד, 690|תיקון|https://olaw.org.il/takanot/takanot-5585.pdf}}; {{ח:תיבה|תשס״ב, 912|תיקון|https://olaw.org.il/takanot/takanot-6179.pdf}}; {{ח:תיבה|תשס״ג, 348|תיקון|https://olaw.org.il/takanot/takanot-6216.pdf}}; {{ח:תיבה|תשס״ד, 61|תיקון|https://olaw.org.il/takanot/takanot-6274.pdf}}; {{ח:תיבה|תש״ע, 1344|תיקון|https://olaw.org.il/takanot/takanot-6904.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכויותינו לפי {{ח:חיצוני|חוק רשויות נחלים ומעיינות#סעיף 2|סעיפים 2}}, {{ח:חיצוני|חוק רשויות נחלים ומעיינות#סעיף 3|3}}, {{ח:חיצוני|חוק רשויות נחלים ומעיינות#סעיף 6|6}}, {{ח:חיצוני|חוק רשויות נחלים ומעיינות#סעיף 9|9}}, {{ח:חיצוני|חוק רשויות נחלים ומעיינות#סעיף 12|12}}, {{ח:חיצוני|חוק רשויות נחלים ומעיינות#סעיף 27|27}} {{ח:חיצוני|חוק רשויות נחלים ומעיינות#סעיף 30|ו־30}} {{ח:חיצוני|חוק רשויות נחלים ומעיינות|לחוק רשויות נחלים ומעיינות, התשכ״ה–1965}} (להלן – החוק), ולאחר התייעצות עם הרשויות המקומיות הנוגעות בדבר, אנו מצווים לאמור:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: פרשנות}}

{{ח:פנימי|פרק ב|פרק ב׳: הקמת רשות הנחל, תפקידיה וסמכויותיה}}

{{ח:פנימי|פרק ג|פרק ג׳: סדרי עבודה ומינהל}}

{{ח:קטע2|פרק א|פרק א׳: פרשנות}}

{{ח:סעיף|1|הגדרות|תיקון: תש״ן}}
{{ח:ת}} בצו זה –
{{ח:ת|סוג=הגדרה}} ”הנחל“ או ”נחל הירקון“ – כמסומן במפה בקנה מידה 1:50,000 המופקדת לעיון הציבור במשרד לאיכות הסביבה בירושלים (להלן – המפה);
{{ח:ת|סוג=הגדרה}} ”השר“ – השר לאיכות הסביבה.

{{ח:קטע2|פרק ב|פרק ב׳: הקמת רשות הנחל, תפקידיה וסמכויותיה}}

{{ח:סעיף|2|הקמת רשות הנחל}}
{{ח:ת}} מוקמת בזה רשות נחל הירקון (להלן – רשות הנחל).

{{ח:סעיף|3|תחום רשות הנחל}}
{{ח:ת}} תחומה של רשות הנחל הוא:
{{ח:תת|(1)}} אפיק נחל הירקון וגדותיו שבתחום 20 מטרים מקצה דופן האפיק בכל צד;
{{ח:תת|(2)}} איזור מעיינות הירקון המסומן בקו כחול במפה;
{{ח:תת|(3)}} יובל נחל הירקון – נחל קנה – בקטע שבין החיבור עם נחל הדס לבין נחל הירקון, המסומן בקו כחול במפה.

{{ח:סעיף|4|תפקידי רשות הנחל}}
{{ח:ת}} תפקידי רשות הנחל הם לתכנן ולבצע את הפעולות המפורטות {{ח:חיצוני|חוק רשויות נחלים ומעיינות#סעיף 3|בסעיף 3(א) לחוק}}, ובכלל זה לפעול למניעת זיהום הנחל, לשיקומו ולהכשרתו לצורכי קיט ונופש.

{{ח:סעיף|5|סמכויות רשות הנחל|תיקון: תש״ן}}
{{ח:ת}} לרשות הנחל מוענקות הסמכויות הדרושות לה לשם ביצוע תפקידיה, במסגרת תכנית־אב שתכין, ובכלל זה:
{{ח:תת|(1)}} סמכויות של רשות ניקוז כאמור {{ח:חיצוני|חוק הניקוז וההגנה מפני שטפונות|בחוק הניקוז וההגנה מפני שטפונות, התשי״ח–1957}} – בכל הנוגע לשטח רשות הנחל שמחוץ לתחום רשויות הניקוז הקיימות;
{{ח:תת|(2)}} סמכויות למניעת זיהום מים לרבות ציווי על תיקון מעוות כאמור {{ח:חיצוני|חוק המים#פרק 2 סימן א1|בסימן א1 {{ח:הערה|לפרק שני}} לחוק המים, התשי״ט–1959}}, כפי שיקבע נציב המים בעת הענקת הסמכויות; רשות הנחל תעביר לנציב המים העתק מהצווים כאמור בפסקה זו;
{{ח:תת|(3)}} סמכויות של רשות מקומית, בעניני תברואה וסילוק מפגעים, כמפורט {{ח:חיצוני|פקודת העיריות|בפקודת העיריות}} {{ח:חיצוני|פקודת המועצות המקומיות|ובפקודת המועצות המקומיות}};
{{ח:תת|(4)}} סמכות רשות רישוי להתנות רשיון בתנאים מיוחדים, כאמור {{ח:חיצוני|חוק רישוי עסקים#סעיף 7|בסעיף 7 לחוק רישוי עסקים, התשכ״ח–1968}}, בכל הנוגע לעסקים שיש להם או עשויה להיות להם השפעה ניכרת על זיהום הנחל או שיקומו;
{{ח:תת|(5)}} להכין ולהציע למוסדות התכנון תכניות מפורטות, כאמור {{ח:חיצוני|חוק התכנון והבניה#סעיף 67|בסעיף 67 לחוק התכנון והבניה, התשכ״ה–1965}}, ככל הדרוש לביצוע תפקידיה;
{{ח:תת|(6)}} להתקין חוקי עזר, באישור השר, בכל הנוגע לביצוע תפקידיה ולקבוע בהם הוראות שרשות מקומית מוסמכת לקבוע בחוקי עזר;
{{ח:תת|(7)}} למנות מפקחים במסגרת הסמכויות המפורטות בסעיף זה בכל הנוגע לביצוע תפקידיה;
{{ח:תת|(8)}} להטיל באישור השר תשלומי כסף על הרשויות המקומיות שבתחומה ועל התאגידים שנציגיהם הם חבריה או כשירים להיות חבריה, לפי מיכסות שתקבע, למימון תקציבה, למעט הוצאות ניקוז; ובלבד שלא יוטלו על רשות מקומית תשלומי כסף לצורך פיתוח ואחזקה של אתרי קיט ונופש שאינם בתחומה, אלא בהסכמת אותה רשות מקומית.

{{ח:סעיף|6|הרכב רשות הנחל|תיקון: תש״ן, תש״ן־2, תשנ״ד, תשס״ג, תשס״ד}}
{{ח:ת}} חברים ברשות הנחל הם:
{{ח:תת|(1)}} נציגי הממשלה – נציג השר לאיכות הסביבה, נציג שר החקלאות ונציג שר הפנים;
{{ח:תת|(2)}} נציגי הרשויות המקומיות –
{{ח:תתת|(א)}} איגודי ערים – איגוד ערים גוש דן (ביוב);
{{ח:תתת|(ב)}} עיריות – בני־ברק, פתח־תקוה, רמת־גן ותל־אביב;
{{ח:תתת|(ג)}} מועצות אזוריות – דרום השרון;
{{ח:תתת|(ד)}} מועצות מקומיות – הוד השרון ורמת השרון;
{{ח:תת|(3)}} נציגי תאגידים שהנחל משמש גורם במילוי תפקידיהם – חברת מקורות, רשות הגנים הלאומיים, רשות ניקוז ירקון, רשות שמורות הטבע, גני יהושע חברה בע״מ והחברה הממשלתית לתיירות;
{{ח:תת|(4)}} נציג בעלי מקרקעין גובלים בנחל – מינהל מקרקעי ישראל;
{{ח:תת|(5)}} מן הציבור – שלושה נציגי ציבור כאמור {{ח:חיצוני|חוק רשויות נחלים ומעיינות#סעיף 5|בסעיף 5(5) לחוק}};
{{ח:תת|(6)}} נציג של הקרן הקיימת לישראל.

{{ח:סעיף|7|סייג לפעולות חברי רשות הנחל}}
{{ח:ת}} הגופים החברים ברשות הנחל לא יעשו מעשה ולא ינקטו פעולה העשויים להשפיע על הנחל או על נושאים שבתחום תפקידיה וסמכויותיה של רשות הנחל, אלא בתיאום מראש עם רשות הנחל ועל דעתה.

{{ח:קטע2|פרק ג|פרק ג׳: סדרי עבודה ומינהל}}

{{ח:סעיף|8|פעולת רשות הנחל}}
{{ח:ת}} רשות הנחל תפעל באמצעות מועצה, הנהלה ועובדים.

{{ח:סעיף|9|מועצת רשות הנחל}}
{{ח:ת}} מועצת רשות הנחל (להלן – המועצה) תהיה מורכבת מנציג אחד של כל חבר מחברי רשות הנחל המפורטים {{ח:פנימי|סעיף 6|בסעיף 6}}.

{{ח:סעיף|10|הנהלת רשות הנחל|תיקון: תש״ן, תשנ״ד, תשס״ב, תשס״ג, תש״ע}}
{{ח:ת}} הנהלת רשות הנחל תהיה בת אחד עשר חברים מבין חברי המועצה (להלן – ההנהלה) והם: נציגי השר לאיכות הסביבה, שר החקלאות ופיתוח הכפר, איגוד ערים גוש דן (ביוב), רשות ניקוז ירקון, עיריית פתח תקוה, עיריית תל אביב, עיריית רמת גן, עיריית בני ברק, הרשות לשמירת הטבע והגנים הלאומיים ושני נציגי ציבור שימנה השר.

{{ח:סעיף|11|יושב ראש המועצה וההנהלה|תיקון: תש״ן}}
{{ח:ת}} השר לאיכות הסביבה ימנה את יושבי ראש המועצה וההנהלה מקרב חברי רשות הנחל.

{{ח:סעיף|12|תפקידי המועצה וההנהלה וסמכויותיהן|תיקון: תש״ן}}
{{ח:תת|(א)}} למועצה יהיו הסמכויות המוקנות לרשות הנחל לפי צו זה, והיא תפעל לביצוע תפקידי רשות הנחל.
{{ח:תת|(ב)}} ההנהלה תפעיל ותבצע את תפקידי המועצה וסמכויותיה, למעט:
{{ח:תתת|(1)}} קביעת מדיניות רשות הנחל;
{{ח:תתת|(2)}} אישור תכנית עבודה שנתית של רשות הנחל;
{{ח:תתת|(3)}} אישור התקציב השנתי של רשות הנחל;
{{ח:תתת|(4)}} הוצאת חוקי עזר של רשות הנחל;
{{ח:תתת|(5)}} הטלת מכסות לפי {{ח:חיצוני|חוק רשויות נחלים ומעיינות#סעיף 18|סעיף 18(א) לחוק}};
{{ח:תתת|(6)}} כל תפקיד או סמכות שהמועצה החליטה במפורש כי יהיו בידיה.
{{ח:תת|(ג)}} החלטות המועצה בענינים המפורטים בסעיף קטן (ב) טעונות אישור השר.

{{ח:סעיף|13|עובדים}}
{{ח:תת|(א)}} ההנהלה תמנה ותעסיק עובדים בתפקידי מנהל הרשות וחשב הרשות ובתפקידים נוספים שתקבע.
{{ח:תת|(ב)}} ההנהלה תקבע את תנאי עבודתם של עובדי הרשות.

{{ח:סעיף|14|ניהול כספי ומכרזים}}
{{ח:ת}} ההנהלה תקבע את מורשי החתימה שלה, את אופן ניהול כספי רשות הנחל וביצוע ההתקשרויות החוזיות, ואת דרכי עריכת המכרזים, הכל בהתאם להוראות תקנות כספים ומשק (התכ״ם) החלות בשירות המדינה, בשינויים המחוייבים.

{{ח:סעיף|15|ועדות}}
{{ח:תת|(א)}} המועצה רשאית למנות מבין חבריה ושלא מבין חבריה ועדות קבועות או ארעיות לטיפול בענינים שתטיל עליהן, דרך קבע או במקרים מסויימים, ובלבד שמחצית לפחות מחברי ועדה כאמור יהיו חברי מועצה.
{{ח:תת|(ב)}} מבלי לפגוע בכלליות האמור בסעיף קטן (א) תמנה המועצה ועדת ביקורת וועדת מכרזים.

{{ח:סעיף|16|התכנסות וסדרי עבודה}}
{{ח:תת|(א)}} המועצה תתכנס פעמיים בשנה לפחות.
{{ח:תת|(ב)}} המועצה תקבע את סדרי עבודתה ועבודת ההנהלה ככל שלא נקבעו {{ח:חיצוני|חוק רשויות נחלים ומעיינות|בחוק}} ובצו זה.

{{ח:סעיף|17|הוראות נוספות}}
{{ח:ת}} ההוראות בענינים המפורטים {{ח:חיצוני|חוק רשויות נחלים ומעיינות#סעיף 27|בסעיף 27 לחוק}}, ככל שאינן מפורטות בצו זה, תהיינה כמפורט {{ח:חיצוני|חוק איגודי ערים|בחוק איגודי ערים, התשט״ו–1955}}, {{ח:חיצוני|צו איגודי ערים (הוראות אחידות)|ובצו איגודי ערים (הוראות אחידות), התשל״ז–1977}}, בשינויים המחוייבים לפי הענין.

{{ח:סעיף|18|דו״ח שנתי|תיקון: תש״ן}}
{{ח:תת|(א)}} הנהלת הרשות תערוך ותגיש למועצה לא יאוחר משלושה חדשים מתום כל שנה דין וחשבון מפורט על פעולות רשות הנחל בשנה שחלפה.
{{ח:תת|(ב)}} הסקירה התקציבית והמאזנים שייכללו בדין וחשבון כאמור ייבדקו בידי רואה חשבון, כמשמעותו {{ח:חיצוני|חוק רואי חשבון|בחוק רואי חשבון, התשט״ו–1955}}.
{{ח:תת|(ג)}} המועצה תדון בדין וחשבון שהוגש לה כאמור, ותעבירנו לשר תוך ששים ימים ממועד הגשתו.

{{ח:חתימות|י״ד באייר התשמ״ח (1 במאי 1988)}}
* '''יצחק שמיר'''
ראש הממשלה ושר הפנים
* '''אריה נחמקין'''
שר החקלאות
{{ח:סוגר}}
{{ח:סוף}}
[[קטגוריה:בוט חוקים]]